stanford-oval/wikipedia huggingface dataset:
Nauta
Laiduntaminen

Pohjoisissa oloissa, kuten Suomessa, nautoja on vanhastaan pidetty kesäisin ulkona laitumella ja talvella sisätiloissa navetassa. Nykyään suurilla tiloilla laidunnus käy harvinaisemmaksi, mutta luonnonmukaisessa tuotannossa ja mahdollisesti eläinten hyvinvointitukeen sitoutuneilla tiloilla laki edellyttää eläimille kesällä laiduntamismahdollisuuden. Maitokarja ja sonnivasikat eivät usein laidunna lainkaan, ja vain pieni osa lihakarjasta pääsee Suomessa ulos. Osa naudoista ei laidunna koskaan elämänsä aikana, ja osa ei edes ulkoile elämänsä aikana.
Suhteellisen kylmänkestävänä eläimenä sekä tavanomaiset lypsylehmät että varsinkin paksuturkkisemmat liharodut kestävät muuten hyvissä olosuhteissa useiden kymmenienkin asteiden pakkasta. Kylmä voi olla eläimille jopa mukavaa. Pienet vasikatkin pärjäävät pakkasella, kun niillä on kuiva ja suojaisa makuupaikka, esimerkiksi niin sanottu vasikkaiglu.
Navetat

Parsinavetassa lehmät on kytketty parteen, jossa jokaisella on oma paikkansa. Kytkentälaitteita ja parsimalleja on monenlaisia, ja eläinten hyvinvointiin panostamisen myötä yleistyviä ovat sellaiset, jotka mahdollistavat eläimen mahdollisimman vapaat liikkeet ja mukavuuden. Lehmät ruokitaan ja lypsetään parsinavetassa omilla paikoillaan. Parsinavetoiden lypsylehmien eli navetassa kiinnikytkettyjen nautojen on päästävä laitumelle vähintään 60 päivänä vuodessa, mutta tämä ei toteudu kaikilla tiloilla. Vuonna 2017 Itä-Suomen aluehallintoviraston tarkastuksessa lähes puolella tiloilla naudat eivät päässeet laiduntamaan.
Pihattonavetassa lehmät saavat liikkua vapaasti. Silloin ne ruokitaan joko kaikki samalta ruokintapöydältä, tai sen lisäksi väkirehuautomaateilta ja lypsyasemalla tai robotilla tarjotulla lisärehulla. Lypsylehmät käyvät pihattonavetoissa lypsyasemalla tai robotilla lypsettävinä. Robottilypsyn automatiikka mahdollistaa sen, että lehmät voivat käydä lypsettävinä itsenäisesti halujensa mukaan, kun taas asemalypsyssä on enemmän ihmisen aikataulun määräämät vakioidut lypsyajat, yleisimmin kaksi kertaa vuorokaudessa aamulla ja iltapäivällä.
Jotkut pihattonavetat ovat sellaisia, että lehmät pääsevät käyskentelemään ulkona myös talvella. Pieni ulkoilu ja mahdollisuus liikkua edistää lehmien terveyttä.
Luomueläintuotannossa nautoja kasvatetaan ja elätetään mahdollisimman luonnonmukaisella tavalla. Tällöin karjatilaan kohdistuu tietynlaisia vaateita ja lisäksi tilan toimintaa valvotaan kriittisellä silmällä. Luomutuotteet ovat hieman tavallisia tuotteita kalliimpia.
Nauta Suomessa

Vuonna 2021 Suomessa oli 844 000 nautaa, joista 254 000 oli lypsylehmiä. Vuonna 1960 Suomessa oli vielä 1 922 000 nautaa, joista lypsylehmiä oli 1 153 000. Vuoden 2021 lopussa meijereille tuotti maitoa 4 958 maatilaa, ja meijerit ottivat maitoa vastaan koko vuonna yli 2 200 miljoonaa litraa, josta luomumaitoa oli 80 miljoonaa litraa. Naudanlihaa tuotettiin vuonna 2021 yhteensä 86 miljoonaa kiloa.
Kyyttö, lapinlehmä ja länsisuomalainen lehmä ovat suomalaisia karjarotuja eli niin kutsuttua suomenkarjaa, jota on enää yksi prosentti nautakarjasta. Suomenkarja on korvautunut lähes kokonaan toisen maailmansodan jälkeen yleistyneillä ayrshirellä ja holstein-friisiläisellä rodulla, jotka tuottavat enemmän maitoa. Karjarotuja joita on jalostettu erityisesti maidontuotantoa varten on tuotu Suomeen, näistä tärkeimmät ovat ayrshire ja holstein.lähde?
Viime aikoinamilloin? Suomen karjankasvatuksen painopiste on siirtynyt lihantuotantoon. Tätä on edesauttanut lypsykarjan keskituotoksen kasvaminen ja lypsylehmämäärän väheneminen. Lihakarjankasvattajat kokeilevat uusia rotuja: uusimpia lisäyksiä Suomen nautarotuihin on villava, pitkäsarvinen ylämaankarja.lähde?
Naudanlihan tuotantoon liittyvät ympäristövaikutukset

Naudanlihantuotanto aiheuttaa nautojen tuottaman metaanin vuoksi muuta lihantuotantoa enemmän ilmastoa lämmittäviä päästöjä. Kansainvälisen ympäristöjärjestö WWF:n mukaan suomalaisen nautakarjan määrää olisi tämän vuoksi pienennettävä. Suomalainen naudanlihantuotanto on kuitenkin ekologisesti kestävämpää kuin brasilialainen.
Ennätyksiä

Säkäkorkeudeltaan suurin nauta oli Illinoisin Orangevillessä elänyt 13-vuotias Blosom, jonka omisti Patty Hanson. Säkäkorkeus oli 190 senttimetriä. Rodultaan nauta oli Holstein-karjaa. Nauta kuoli 26. toukokuuta 2015.
Säkäkorkeudeltaan pienin nauta on 12. syyskuuta 2005 syntynyt Steven DeMoorin ja Christian Agnewin omistama Blaze-niminen seebu eli ryhähärkä Sanfordista, Floridasta. Säkäkorkeudeltaan 69,07 senttimetriä, 7. heinäkuuta 2013.
Kirjallisuutta

Kaarlenkaski, Taija: Kertomuksia lehmästä: Tutkimus ihmisen ja kotieläimen kulttuurisen suhteen rakentumisesta. Joensuu: Suomen Kansantietouden Tutkijain Seura, 2012
Aiheesta muualla

Laji.fi: Nauta (Bos taurus)
Nautawiki (Arkistoitu – Internet Archive)
ITIS: Bos taurus (englanniksi)
Centre for Agriculture and Biosciences International (CABI): Bos taurus (cattle) (englanniksi)
Pherobase: Semiochemicals of Bos taurus, the Domestic cow (englanniksi)
| --- | --- |
Taksonitunnisteet:  Wikidata: Q830  BHL: 34357823  Paleobiology Database: 104264  TSA: 2759 
Seebu on naudan toinen alalaji. Sen erottaa eurooppalaisesta naudasta hartiakyttyrä ja löysä nahka leuan alla.
Lehmän poikiminen.
Laitumella märehtiviä lehmiä.
Perinteistä kyntöä Karnatakassa Intiassa.
Laiduntavia lehmiä Saksassa.
Lehmiä parsinavetassa.
Taivaallisia profeettoja vastaan

Taivaallisia profeettoja vastaan kuvista ja sakramentista (saks. Wider den himmlischen Propheten von den Bildern und Sakrament) on reformaattori Martti Lutherin kirja vuodelta 1525.
Kirjassa varoitetaan Andreas Karlstadtista ja tämän "spiritualismista". Teos suuntautuu muun muassa ikonoklasmia ja niin sanottua hurmahenkisyyttä vastaan.
Teosta ei ole suomennettu.
Saksankielinen alkuteksti

Lutherin teosten Weimarin laitos (WA) 18: 37–125
Aiheesta muualla

Against the Heavenly Prophets in the Matter of Images and Sacraments, 1525 (englanniksi)
Calvin Bassey

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Calvin Bassey Ughelumba
Syntymäaika: 31. joulukuuta 1999
Syntymäpaikka: Aosta, Italia
Pelipaikka: puolustaja
Pituus: 185 cm
Seura
Seura: Fulham
Pelinumero: 3
Junioriseurat
2014–2015: CrownPro Elite Football Academy
2015–2020: Leicester
Seurat
| Vuodet | Seura | O | (M) |
| 2020–2022 | Rangers | 33 | (0) |
| 2022–2023 | Ajax | 25 | (1) |
| 2023– | Fulham | 31 | (1) |
Maajoukkue
| 2022– | Nigeria | 10 | (0) |
 Seurajoukkueuran tilastot kattavat vain kansalliset sarjat, päivitetty 30. elokuuta 2024.  Maajoukkueuran tilastot päivitetty 30. elokuuta 2024.
Calvin Bassey Ughelumba (s. 31. joulukuuta 1999 Aosta, Italia) on nigerialais-englantilainen jalkapalloilija, joka edustaa lontoolaisseura Fulhamia ja Nigerian maajoukkuetta keskuspuolustajana.
Bassey on Leicester Cityn kasvatti, mutta ei tehnyt joukkueessa debyyttiä, ennen kun hän siirtyi Rangersiin heinäkuussa 2020 neljävuotisella sopimuksella. Hän pelasi Rangersissa 65 ottelussa kahdella kaudella ja voitti myös Skotlannin Valioliigan ja Skotlannin cupin. Vuoden 2022 kesän siirtoikkunassa Bassey siirtyi Ajaxiin, joka on Rangersin siirtohistorian kallein pelaajamyynti. Seuraavana heinäkuuna Bassey siirtyi Fulhamiin.
Seurajoukkueura > Rangers

Kesäkuussa 2020 Rangers teki ensisopimuksen Calvin Basseyn kanssa, vahvistaen siirron siirtoikkunan avauduttua heinäkuussa 2020. Elokuussa 2020 hän teki debyyttinsä Skotlannin liigan ottelussa St. Mirrenia vastaan.
Hän teki ensimmäisen ja ainoan maalinsa joukkueelle Skotlannin liigacupin ottelussa Falkirkia vastaan marraskuussa 2020.
Hän oli myös avainpelaaja Rangersin matkassa Eurooppa-liigan finaaliin, jolloin Rangers hävisi Frankfurtille rangaistuspotkukilpailussa.
Seurajoukkueura > Ajax

Heinäkuussa 2021 Bassey siirtyi Ajaxiin viisivuotisella sopimuksella ja yhteensä 26,5 miljoonan euron siirtokorvauksella, joka on Rangersin siirtohistorian kallein pelaajamyynti. Debyyttiottelussaan Alankomaiden supercupissa hän tuli vaihdosta kentälle ja otti punaisen kortin, kun ottelua oli jäljellä 11 minuuttia.
Hän teki ensimmäisen ja ainoan maalinsa joukkueessa Eredivisien 9. kierroksen ottelussa Volendamia vastaan lokakuussa 2022.
Seurajoukkueura > Fulham

Heinäkuussa 2023 Bassey siirtyi Fulhamiin neljän vuoden sopimuksella ja 21 miljoonan euron siirtokorvauksella.
Maajoukkueura

Italiassa syntynyt Bassey pystyi pelaamaan Nigerialle, Englannille ja Italialle maajoukkuetasolla.
Vuonna 2021 Bassey päätti edustaa Nigeriaa hyväksyessään kutsun vuoden 2022 MM-kisojen karsintaotteluihin. Hän teki debyyttinsä karsintojen ottelussa Ghanaa vastaan maaliskuussa 2022.
Yksityiselämä

Calvin Bassey on veli nimeltä Matthew Bassey, joka tekee rap-musiikkia nimellä Y.CB.
Saavutukset

Päivitetty 9. heinäkuuta 2023.
Saavutukset > Rangers

Skotlannin mestari: 2020-2021
Skotlannin cupin voittaja: 2021-2022
18. elokuuta

18. elokuuta on gregoriaanisen kalenterin mukaan vuoden 230. päivä (231. päivä karkausvuonna). Vuodesta on jäljellä 135 päivää.
Nimipäivät

suomalainen kalenteri: Leevi
suomenruotsalainen kalenteri: Levi, Bo
ortodoksinen kalenteri: Lauri
pohjoissaamenkielinen kalenteri: Guivi
vanhemmissa kalentereissa: Agapetus, Agapitus, Agrippa, Armas, Augusta, Bilibaldus, Fridward, Helena, Lemmitty, Maire, Åke
katolilainen nimipäivä- ja pyhimyskalenteri: Helena
Tapahtumia

1201 – Riika sai kaupunkioikeudet.
1541 – Portugalilainen laiva ajautui Kyūshūn saaren rantaan Japanissa.
1572 – Ranskan hugenottikuningas Henrik IV ja Marguerite de Valois avioituivat protestanttien ja katolisten keskinäisten suhteiden parantamiseksi.
1809 – Keisarillinen Suomen senaatti (hallituskonselji) pantiin alulle.
1866 – Preussi ja 19 saksalaista aluetta perustivat sotilasliiton, josta tuli Pohjois-Saksan liitto (1867).
1868 – Ranskalainen tähtitieteilijä Pierre Jules César Janssen löysi alkuaine heliumin.
1877 – Asaph Hall löysi Marsin Phobos-kuun.
1892 – Ranskan ja Venäjän välinen puolustusliitto allekirjoitettiin.
1894 – Suomen Kirjaltajaliiton perustava kokous alkoi.
1949 – Unkari julistettiin kansantasavallaksi.
1949 – Kemin veritorstai: poliisin ja lakkolaisten mielenosoituskulkueen välisessä kahinassa kuoli kaksi mielenosoittajaa.
1958 – Vladimir Nabokovin Lolita ilmestyi Yhdysvalloissa (venäjäksi vasta 1965).
1963 – Urheiluruudun ensimmäinen lähetys.
2005 – Sarjamurhaaja Dennis Lynn Rader tuomittiin 175 vuodeksi vankeuteen.
2013 – Jäätelöautot lopettavat toimintansa Suomessa. Suomen ensimmäiset jääteloautot aloittivat vuonna 1993.
2017 – Kaksi kuoli ja kahdeksan loukkaantui Turussa tapahtuneessa terrori-iskussa.
2019 – Hävinneelle Okjökullin jäätikölle pystytettiin Islannissa muistolaatta.
NHL 14

| NHL 14 |
| --- | --- |
 Kansikuvassa on Martin Brodeur.
Kehittäjä:  EA Canada
Julkaisija:  EA Sports
Tuottaja:  Andy Agostini
Pelisarja:  NHL
Julkaistu:  NA 10. syyskuuta 2013 EU 12. syyskuuta 2013
Lajityyppi:  urheilu (jääkiekko)
Pelimuoto:  yksinpeli, moninpeli
Ikäluokitus:  PEGI: 12
Alusta:  PlayStation 3, Xbox 360
Jakelumuoto:  Blu-ray-levy
Virallinen sivusto
Lisää peliartikkeleitaVideopelien teemasivulla
Infobox OK  : 
| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 84.67 % (Xbox 360)   80.66% (PS3) 
Arvostelupisteet
Julkaisu: Pisteet
GameSpot: 6.0/10 
GameZone: 8.0/10 
IGN: 8.3/10 
Pelaaja: 8/10 
V2.fi: 9/10 
NHL 14 on EA Canadan kehittämä ja EA Sportsin julkaisema jääkiekkoaiheinen urheilupeli. Peli julkaistiin PlayStation 3:lle ja Xbox 360:lle syyskuussa 2013. Pelin kannessa esiintyy kanadalainen Martin Brodeur. Brodeur voitti kansikuvaäänestyksen viimeisessä vaiheessa venäläismaalivahti Sergei Bobrovskin. Brodeurista tulee ensimmäinen maalivahti NHL-pelin kannessa sitten John Vanbiesbrouckin, joka esiintyi kannessa NHL 97 -pelissä. Suomessa julkaistiin myös SM-Liiga-edition, jossa on kaikki SM-Liiga joukkueet. NHL 14 juhlistaa myös NHL-pelisarjan 20:tta juhlavuotta julkaisemalla pelin mukana parannellun NHL ’94 -pelimuodon. Peli oli toistaiseksi viimeinen, jossa Jokerit oli mukana ennen siirtymistä KHL:ään.
Pelissä Gary Thorne toimii viimeistä kertaa NHL-pelisarjassa selostajana.
Liigat

Pelissä on seuraavat liigat:
NHL
AHL
CHL
OHL
QMJHL
WHL
Liiga
SHL
NLA
DEL
Extraliga
21 Maajoukkuetta(ei IIHF:n lisenssiä):
Uusina joukkueina peliin tulee Utica Comets, Iowa Wild, Örebro HK, Leksands IF ja HC Lausanne.
Areenat

Peli sisältää kaikkien NHL-joukkueiden areenat ja viiden NLA joukkueen hallit. Pelissä on myös Hartwall Arena ja Globen.
Soundtrack

| Esittäjä | Kappale |
| --- | --- |
Airbourne: "Live It Up"
Biffy Clyro: "Modern Magic Formula"
Black Rebel Motorcycle Club: "Let the Day Begin"
Black Veil Brides: "In the End"
Buckcherry: "Gluttony"
Bullet For My Valentine: "Riot"
Dropkick Murphys: "The Boys are Back"
Hanni El Khatib: "Family"
Heaven's Basement: "Fire, Fire"
New Politics: "Harlem"
Rise Against: "Lanterns"
Soundgarden: "Been Away Too Long"
Wolfmother: "Joker and the Thief"
Aiheesta muualla

Pelin virallinen sivusto (Web Archive) (englanniksi)
O Canada.com - NHL 14: Why there won’t be a next-generation NHL video game this year (englanniksi)
| n k NHL-pelisarja |
| --- | --- |
 NHL Hockey  93  94  95  96  97  98  99  2000  2001  2002  2003  2004  2005  06  07  08  09  10  11  Slapshot  12  13  14  15  Legacy Edition  16  17  18  19  20  21  22  23
7. tammikuuta

7. tammikuuta on gregoriaanisen kalenterin mukaan vuoden seitsemäs päivä. Vuodesta on jäljellä 358 päivää (karkausvuonna 359).
Nimipäivät

suomalainen kalenteri: Aku, Aukusti, August
suomenruotsalainen kalenteri: August, Augusta
ortodoksinen kalenteri: Johannes, Juhani, Juha
pohjoissaamenkielinen kalenteri: Ávgos
vanhemmissa kalentereissa: Hervo, Julianus, Knuti, Lucian, Lucianus
Tapahtumia

1558 – Ranska valtasi Calais’n, viimeisen Englannin hallussa (vuodesta 1347) olleen mannermaa-alueen.
1566 – Pius V valittiin paaviksi.
1598 – Boris Godunov julistettiin Venäjän tsaariksi.
1610 – Galileo Galilei löysi rakentamallaan kaukoputkella Jupiterin neljä suurinta kuuta ja antoi niille nimet.
1782 – Yhdysvaltain ensimmäinen kaupallinen pankki, Bank of North America, avattiin.
1785 – Ranskalainen Jean-Pierre Blanchard ja yhdysvaltalainen John Jeffries lensivät Englannin Doverista Ranskan Calais’hen kuumailmapallolla ylittäen ensimmäisinä Englannin kanaalin lentäen.
1789 – Yhdysvaltain ensimmäiset valtakunnalliset vaalit.
1871 – Suomen vanhin yhä ilmestyvä suomenkielinen sanomalehti, Keski-Suomi (myöhemmin Keskisuomalainen) alkoi ilmestyä.
1894 – W. K. Dickson sai patentin elokuvalle.
1901 – Alferd Packer pääsi ehdonalaiseen kärsiessään 18 vuoden tuomiota ihmissyönnistä.
1904 – Hätäkutsu ”CQD” otettiin käyttöön. Se korvattiin kahden vuoden päästä ”SOS”-koodilla.
1924 – George Gershwin sai valmiiksi Rhapsody in Bluen.
1927 – Ensimmäinen kansainvälinen puhelu (New Yorkin ja Lontoon välillä).
1927 – Harlem Globetrotters pelasi ensimmäisen pelinsä.
1929 – Buck Rogers -sarjakuva ilmestyi ensimmäisen kerran sanomalehdessä.
1940 – Talvisota: kenraali Hjalmar Siilasvuon johtama 9. divisioona löi neuvostoliittolaisen 44. divisioonan Raatteen tiellä Suomussalmella.
1942 – Toinen maailmansota: Bataanin niemimaan piiritys alkoi Filippiineillä.
1945 – Brittikenraali Bernard Montgomery piti lehdistökonferenssin, jossa hän otti kunnian Ardennien taistelun voitosta.
1953 – Yhdysvaltain presidentti Harry S. Truman ilmoitti Yhdysvaltain kehittäneen vetypommin.
1954 – Ensimmäinen julkinen koneellisen kielenkääntämisjärjestelmän esittely pidettiin New Yorkissa IBM:n pääkonttorissa.
1959 – Yhdysvallat tunnusti Fidel Castron johtaman Kuuban hallituksen.
1975 – OPEC päätti nostaa raakaöljyn hintaa 10 %.
1979 – Vietnamilaiset joukot kukistivat Pol Potin ja punakhmerien hallinnon Kambodžassa.
1980 – Yhdysvaltain presidentti Jimmy Carter hyväksyi lain, jonka mukaan Chrysler Corporation sai 1,5 miljardin dollarin lainan toimintansa jatkamiseksi.
1984 – Bruneista tuli ASEANin kuudes jäsenvaltio.
1989 – Akihitosta tuli Japanin keisari.
1990 – Pisan torni suljettiin yleisöltä turvallisuussyiden takia.
1992 – Jugoslavian ilmavoimien hävittäjälentokone tuhosi Kroatiassa EY:n tarkkailijoiden helikopterin, jolloin viisi ihmistä sai surmansa. YK:n turvallisuusneuvosto päätti lähettää 50 sotilastarkkailija Kroatiaan valvomaan tulitaukoa.
1992 – Venäjällä vietettiin joulua virallisesti ensimmäisen kerran 70 vuoteen.
1996 – Yhdysvaltain historian suurimpia lumimyrskyjä iski itäisiin osavaltioihin, yli sata ihmistä sai surmansa.
1999 – Yhdysvaltain presidentti Bill Clintonin virkarikossyyteoikeudenkäynti alkoi.
2000 – Korsoraattori aloitti toimintansa.
2011 – Chile tunnusti Palestiinan valtion.
2015 – 12 ihmistä sai surmansa ammuskelussa Charlie Hebdo -satiirilehden toimituksessa Pariisissa.
Kuolleita

1131 – Knud Lavard, Tanskan herttua (s. 1096)
1536 – Katariina Aragonialainen, Englannin kuningatar (s. 1485)
1655 – Innocentius X, paavi (s. 1574)
1883 – Karl Gustaf Wivolin, suomalainen rehtori, kirkkoherra ja suomentaja (k. 1822)
1932 – André Maginot, ranskalainen poliitikko (Maginot-linjan ”isä”) (s. 1877)
1943 – Nikola Tesla, serbialais-yhdysvaltalainen fyysikko ja keksijä (s. 1856)
1965 – Eino Rastas, suomalainen kestävyysjuoksija (s. 1894)
1984 – Alfred Kastler, vuoden 1966 Nobelin fysiikanpalkinnon saanut ranskalainen fyysikko (s. 1902)
1988 – Trevor Howard, englantilainen näyttelijä (s. 1913)
1989 – Hirohito, Japanin keisari 1926–1989 (s. 1901)
1990 – Helvi Koskinen, suomalainen liikkeenharjoittaja ja kansanedustaja (s. 1930)
1991 – Henri Louveau, ranskalainen Formula 1 -kuljettaja (s. 1910)
1995 – Murray Rothbard, yhdysvaltalainen taloustieteilijä (s. 1926)
1998 – Vladimir Prelog, vuoden 1975 Nobelin kemianpalkinnon saanut kroatialainen kemisti (s. 1906)
2005 – Jussi Kylätasku, suomalainen kirjailija (s. 1943)
2018 – Isabelle Geneviève Marie Anne Gall (”France Gall”), ranskalainen laulaja (s. 1947)
2018 – Markku Into, suomalainen runoilija (s. 1945)
2020 – Neil Peart, kanadalainen rumpali ("Rush") (s. 1952)
2021 – Tommy Lasorda, yhdysvaltalainen baseballpelaaja ja -valmentaja (s. 1927)
2024 – Franz Beckenbauer, saksalainen jalkapalloilija (s. 1945)
2025 – Jean-Marie Le Pen, ranskalainen poliitikko (s. 1928)
Juhlapäiviä

Joulupäivä eräissä ortodoksisisissa kirkkokunnissa: koptilaiset, makedonialaiset, serbialaiset, venäläiset, antiokialaiset ja kreikkalaiset (Ateenassa ja Egyptissä) viettävät joulua, kun juliaanisen kalenterin mukaan on 25. joulukuuta, jolloin kuitenkin gregoriaanisen kalenterin mukaan on 7. tammikuuta.
Kambodža: Punakhmerien hirmuhallinnon syrjäyttämisen vuosipäivä. 7. tammikuuta 1979 Vietnamin armeija saapui auttamaan punakhmerien vastustajia.
7. tammikuuta eli vanha nuutinpäivä on Knud Lavardin kuoleman muistopäivä. Uusi nuutinpäivä sijoittuu 13. tammikuuta Knuut Pyhän muistopäivälle.
| 0 | 1 | 2 |
| --- | --- | --- |
|  |   Lyhyt tiivistelmä päivästä 7. tammikuuta: |  |
:   Lewis Hamilton 1610 – Galileo Galilei löysi rakentamallaan kaukoputkella Jupiterin neljä suurinta kuuta, ns. Galilein kuut Io, Europa, Ganymedes ja Kallisto.  1904 – Hätäkutsu ”CQD” otettiin käyttöön. Se korvattiin kahden vuoden päästä ”SOS”-koodilla.  1940 – Raatteen tien taistelu päättyi Suomen voittoon.  1958 – Kirjailija ja kuvataiteilija Rosa Liksom syntyi.  1963 – Näyttelijä, ohjaaja ja laulaja Mari Rantasila syntyi.  1985 – Formula 1 -kuljettaja Lewis Hamilton syntyi.
Aiheesta muualla

Kuvia tai muita tiedostoja aiheesta 7. tammikuuta Wikimedia Commonsissa
Vuoden kuukaudet ja päivät
| --- | --- |
tammikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
George Biddell Airy

| George Biddell Airy |
| --- | --- |
 George Biddell Aory
Henkilötiedot
Syntynyt: 27. heinäkuuta 1801 Alnwick, Northumberland Iso-Britannia
Kuollut: 2. tammikuuta 1892 (90 vuotta) Greenwich, Iso-Britannia
Kansalaisuus:   Iso-Britannia
Arvonimi: Sir
Koulutus ja ura
Tutkinnot:  Cambridgen yliopisto
Instituutti:  Cambridgen observatorio, Greenwichin kuninkaallinen observatorio
Oppilaat:  Pierce Morton
Tutkimusalue:  tähtitiede
Tunnetut työt:  tähtitieteellisten havaintolaitteiden kehittäminen, planeettojen liikkeen epätasaisuus, Maan tiheyden määritys, Airyn jännitysfunktiomenetelmä
Palkinnot:  Royal Astronomical Societyn kultamitali, Copley-mitali
George Biddell Airy (27. heinäkuuta 1801 Alnwick, Northumberland, Iso-Britannia – 2. tammikuuta 1892 Greenwich, Iso-Britannia) oli englantilainen matemaatikko ja tähtitieteilijä, Royal Societyn puheen­johtaja ja Britannian kuninkaallinen tähti­tieteilijä (Astronomer Royal) vuosina 1835–1881. Hänen moniin saavutuksiinsa kuuluu planeettojen kierto­ratojen tutkiminen, Maan keskimääräisen tiheyden mittaaminen, menetelmä kaksiulotteisten ongelmien ratkaisemiseksi kiinteiden aineiden mekaniikassa ja toimiessaan Astronomer Royalina myös Greenwichin vakiinnuttaminen nollameridiaanin paikaksi.
Elämäkerta

Airy syntyi Alnwickissa sukuun, jolla oli ollut sama nimi jo 1300-luvulla, ja oli tuolloin asunut Kentmeressä, Westmorlandissa. Sukuhaara, johon George Biddell Airy kuului, oli kärsinyt Englannin sisällis­sodasta, muuttanut Lincolnshireen ja ryhtynyt viljelemään maata. Airy kävi ensin alkeiskoulua Herefordissa, minkä jälkeen hän opiskeli Colchester Royal Grammar Schoolissa. Ujo Airy pääsi koulutoveriensa suosioon mestarillisella kyvyllään rakentaa hernepyssyjä.
Kolmentoista vuoden iästä lähtien Airy vietti usein pitkiä aikoja enonsa Arthur Biddellin luona Playfordissa, Suffolkissa. Biddell esitteli Airyn ystävälleen Thomas Clarksonille, orja­kaupan vastustajalle, joka asui Playford Hallissa. Clarksonilla oli matematiikan tutkinto Cambridgen yliopistosta, ja hän opetti Airylle klassisia kieliä ja myöhemmin toimitti hänet testattavaksi eräälle työ­toverilleen yliopiston Trinity Collegessa tietämyksestään matematiikassa. Tämän avulla hän pääsi Trinity Collegeen vuonna 1819 sizarina, mikä merkitsi, että hän maksoi opintonsa suorittamalla lukiossa erilaisia avustavia tehtäviä. Siellä hän suoritti loistavan uran ja hänet tunnistettiin lähes välittömästi vuoden johtavaksi mieheksi. Vuonna 1822 hänet valittiin lukion johtoon, ja seuraavana vuonna hän sai senior wranglerin arvon sekä ensimmäisen Smithin palkinnon. Vuonna 1826 hänet nimitettiin matematiikan professoriksi Thomas Thurtonin tilalle ja vuonna 1828 tähti­tieteen professoriksi ja Cambridgen uuden observatorion johtajaksi. Vuonna 1836 hänet valittiin Royal Societyn jäseneksi ja vuonna 1840 Ruotsin kuninkaallisen tiede­akatemian ulko­maalaiseksi jäseneksi.